Soovitused vertiigo all kannatavatele inimestele

1) Vältige majapidamises kukkumise ärahoidmiseks kortsus vaipu.
2) Veenduge, et põrandal ei vedele telefoni ega elektrijuhtmeid. Need tuleb kokku kerida ja ära panna.
3) Duširuumi ja vannituppa on soovitatav paigaldada käetoed.
4) Hankige duširuumi tool ning peske end duši all istudes. Istudes on samuti võimalik pesta ka hambaid, kammida juukseid jm.
5) Lamavast asendist ülestõusmisel istuge alguses 1-2 minutit voodiserval. Seejärel tõuske aeglaselt üles ja hakake ettevaatlikult liikuma.
6) Veenduge, et treppidel ei ole kukkumisohtu põhjustavaid esemeid. Treppidele soovitatakse mõlemale poole paigaldada käetoed. Trepiastmete servad peavad olema nähtavad: need võib maalida erksat värvi.
7) Magades on soovitatav kasutada 1-2 patja, mitte hoida pead kuklas ega pöörata haigele küljele.
8) Eelistage ohutuslampe, mis võimaldavad teil pimedas liikudes näha enda ette. Hoidke öökapil lampi, mida saate voodist tõusmata sisse ja välja lülitada. 
9) Eelistage juhtmeta telefone, mida saate endaga kaasas kanda ja millele vastata üles tõusmata.
10) Tehke sisekõrva treenivaid harjutusi.